Hamm

Dinas yn nhalaith Nordrhein-Westfalen yn yr Almaen yw Hamm. Saif ar lannau afonydd Lippe ac Ahse ac ar hyd Camlas Lippe-Seiten, yng ngogledd-ddwyrain Ardal y Ruhr.

Sefydlwyd ym 1226 fel prifddinas Iarllaeth Mark, un o daleithiau Cylch y Rheindir Isaf a Westfalen yn yr Ymerodraeth Lân Rufeinig. Bu'n aelod ffyniannus o'r Cynghrair Hanseataidd nes i ryfeloedd yr 17g a'r 18g achosi dirywiad economaidd. Adfywiwyd y ddinas yn sgil y Chwyldro Diwydiannol yn y 19g. Cafodd Hamm ei bomio o'r awyr yn ystod yr Ail Ryfel Byd a dinistriwyd y mwyafrif o'r adeiladau. Ailadeiladwyd y ddinas wedi'r rhyfel, ac ym 1959 codwyd nendwr sy'n gartref i Oruchaf Lys Nordrhein-Westfalen.

Mae Hamm yn gyffordd rheilffyrdd bwysig. Prif ddiwydiannau'r ddinas yn yr 21g yw cynhyrchu gwifrau a cheblau, a'r sector electroneg. Mae ambell safle ddiwydiannol drom o hyd yn y ddinas, a phyllau glo yn y cyffiniau.

Enwogion
Selma Ergeç (g. 1978), actores
Anna Bornhoff (g. 1981), chwaraewr pel-droed

 Cyfeiriadau 


Categori:Aneddiadau a sefydlwyd yn y 13eg ganrif
Categori:Y Cynghrair Hanseataidd
Categori:Dinasoedd Nordrhein-Westfalen